**Zmluva o dielo a o poskytovaní služieb č.: [●]/2023**

uzatvorená podľa § 536 a nasl. a § 269 ods. 2 zákona č. 513/1991 Zb. Obchodný zákonník v znení neskorších predpisov

medzi zmluvnými stranami:

|  |
| --- |
| **Objednávateľ:** |
| obchodné meno: | **Odvoz a likvidácia odpadu a.s. v skratke: OLO a.s.**  |
| sídlo: | Ivanská cesta 22, 821 04 Bratislava, Slovenská republika |
| IČO: | 00 681 300 |
| DIČ: |  |
| IČ DPH: |  |
| IBAN: |  |
| SWIFT / BIC: |  |
| zápis: | Obchodný register Okresného súdu Bratislava I, oddiel: Sa, vložka č. 482/B |
| kontaktná osoba: |  |
| tel.: |  |
| e-mail: |  |

a

|  |
| --- |
| **Zhotoviteľ:** |
| obchodné meno: |  |
| sídlo: |  |
| IČO: |  |
| DIČ: |  |
| IČ DPH: |  |
| IBAN: |  |
| SWIFT / BIC: |  |
| zápis: |  |
| kontaktná osoba: |  |
| tel.: |  |
| e-mail: |  |

(Objednávateľ a zhotoviteľ spolu ďalej len **“zmluvné strany”** a každý z nich samostatne len **“zmluvná strana”**)

(ďalej len „**zmluva**“)

**I. Predmet zmluvy**

* 1. Predmetom tejto zmluvy je vykonanie diela a poskytovanie služieb podľa špecifikácie:

|  |
| --- |
| **špecifikácia diela/služby:** |
| Táto zmluva sa uzatvára na základe výzvy č. [●] ***„[●]“*** v rámci zriadeného dynamického nákupného systému s názvom „***Projekčné služby - projektové štúdie, projektové dokumentácie, služby odborného poradenstva***“ vyhláseného dňa [●] v Úradnom vestníku Európskej únie pod zn. [●] a dňa [●] vo Vestníku verejného obstarávania č. [●] pod č [●].Podrobná špecifikácia diela/služieb je uvedená v prílohe č. 1 Opis predmetu zákazky, ktorá je neoddeliteľnou súčasťou tejto zmluvy. |
| **dodacia lehota:** | Zhotoviteľ je povinný vykonať dielo najneskôr do [●] ([●]) dní odo dňa účinnosti tejto zmluvy, ak sa zmluvné strany nedohodnú inak.Zhotoviteľ je povinný poskytnúť objednávateľovi služby najneskôr do [●] ([●]) dní odo dňa účinnosti tejto zmluvy, ak sa zmluvné strany nedohodnú inak.Zhotoviteľ sa zaväzuje reagovať na akýkoľvek dopyt objednávateľa, ktorý spadá do rozsahu a špecifikácie diela/služby najneskôr do [●] ([●]) hodín od okamihu doručenia dopytu objednávateľa, a to formou e-mailu, pričom sa zmluvné strany dohodli, že pre účely tejto zmluvy e-mail sa považuje za doručený hodinu nasledujúcu po jeho odoslaní zmluvnou stranou druhej zmluvnej strane. |
| **miesto plnenia:** | Sídlo objednávateľaZariadene na energetické využitie odpadu, Vlčie hrdlo 72, 821 07 Bratislava (ZEVO)Dotrieďovací závod, Vlčie hrdlo 72/A, 821 07 Bratislava (DZ) |
| **záručná doba:** | Podľa VOP |
| **zmluvná cena:** | Uvedená v prílohe č. 2 Cena | **cena je:** | pevná [ ]  ; maximálna podľa rozpočtu [ ]   |

* 1. Neoddeliteľnou súčasťou tejto zmluvy sú **Všeobecné obchodné podmienky** objednávateľa(ďalej len „**VOP**“) zverejnené na webovom sídle objednávateľa https://www.olo.sk/vseobecne-obchodne-podmienky/, s ktorými sú zmluvné strany oboznámené a akceptujú ich v plnom rozsahu. Ustanovenia tejto zmluvy vrátane jej príloh majú prednosť pred VOP.

|  |  |
| --- | --- |
| **osobitné zmluvné podmienky sa:** | neuplatňujú [ ]  ; uplatňujú [x]   |
| **text osobitných zmluvných podmienok (ak sa uplatňujú):** |
| 1. Zmluvné strany sa dohodli, že vykonanie diela bude predmetom preberacieho konania a akceptačného konania a služby budú predmetom preberacieho konania medzi zmluvnými stranami. Zmluvné strany sa dohodli, že odovzdanie a prevzatie diela, alebo služieb sa uskutočňuje formou písomných preberacích protokolov, ktoré môžu byť zaslané aj prostredníctvom e-mailovej komunikácie. V prípade, ak objednávateľ písomne vo forme podpísania preberacieho protokolu nepotvrdí zhotoviteľovi prevzatie a odovzdanie diela, alebo služieb najneskôr v lehote [●] ([●]) pracovných dní odo dňa doručenia diela alebo poskytnutie služby, dielo alebo služby sa považujú za odovzdané a prevzaté zo strany objednávateľa a preberacie konanie sa považuje za ukončené/uskutočnené.
2. Zhotoviteľ sa zaväzuje podľa tejto zmluvy pravidelne konzultovať objednávateľom priebeh vykonávania diela. Objednávateľ je oprávnený priebežne kontrolovať plnenie povinností zhotoviteľa podľa tejto zmluvy, najmä si vyžiadavať od zhotoviteľa príslušné informácie o priebehu plnenia a zhotoviteľ je povinný poskytnúť objednávateľovi súčinnosť.
3. Zhotoviteľ berie na vedomie, že objednávateľ je oprávnený zhotoviteľom navrhnuté/rozpracované dielo pripomienkovať, pričom dielo bude schvaľované objednávateľom po častiach. Pred odovzdaním diela, t. j. [●] ([●]) pracovných dní vopred, je zhotoviteľ povinný zaslať objednávateľovi v elektronickej verzii vypracované časti diela na posúdenie a pripomienky. Objednávateľ v objednávke určí, po akých častiach je zhotoviteľ povinný zasielať dielo na pripomienky.
4. Objednávateľ sa zaväzuje akceptovať/schváliť vykonanie diela najneskôr do [●] ([●]) odo dňa doručenia zhotoviteľom. V prípade, ak dielo zodpovedá zmluvnými stranami dohodnutému rozsahu a kvalite, objednávateľ je povinný potvrdiť túto skutočnosť zhotoviteľovi do [●] ([●]) odo dňa doručenia diela.
5. V prípade, ak dielo alebo služby, vrátane čiastkových plnení, nezodpovedajú dohodnutému rozsahu a kvalite, je objednávateľ povinný túto skutočnosť oznámiť zhotoviteľovi do [●] ([●]) pracovných dní odo dňa doručenia diela alebo časti diela alebo služby vrátane čiastkových plnení podľa tejto zmluvy vo forme písomných pripomienok, ktoré môžu byť zaslané aj prostredníctvom e-mailovej komunikácie. Zhotoviteľ je povinný vybaviť pripomienky objednávateľa do [●] ([●]) pracovných dní od ich písomného doručenia. V prípade, že pripomienky sú rozsiahlejšieho charakteru, zmluvné strany si dohodnú primeraný termín na ich odstránenie. Objednávateľ je povinný do [●] ([●]) pracovných dní od vybavenia pripomienok zo strany zhotoviteľa
6. potvrdiť zhotoviteľovi, že všetky objednávateľom vznesené pripomienky boli zhotoviteľom zapracované v požadovanom rozsahu a kvalite pri zohľadnení kvalifikovaného stanoviska zhotoviteľa ku vzneseným pripomienkam objednávateľa a podpísať akceptačný protokol (v prípade diela), alebo
7. oznámiť zhotoviteľovi, že objednávateľom vznesené pripomienky neboli zapracované v požadovanom rozsahu a kvalite, identifikovať dané pripomienky a určiť zhotoviteľovi primeranú lehotu na nápravu. Ak nedôjde k vyriešeniu pripomienok zhotoviteľom ani v dohodnutej dodatočnej lehote, objednávateľ má nárok na primeranú zľavu z dohodnutej ceny za dielo alebo služby alebo ich časti, ktoré neboli poskytnuté v požadovanej kvalite a zároveň je oprávnený od tejto zmluvy odstúpiť.
8. Schválenie diela v rámci akceptačného konania sa uskutočňuje formou písomných akceptačných protokolov, ktoré môžu byť zaslané aj prostredníctvom e-mailovej komunikácie. Akceptačné konanie sa považuje za ukončené
9. podpisom akceptačného protokolu oboma zmluvnými stranami, alebo
10. márnym uplynutím lehoty na podpísanie akceptačného protokolu, ak objednávateľ zároveň nevznesie pripomienky k rozsahu a kvalite diela, alebo
11. márnym uplynutím lehoty na podpísanie akceptačného protokolu po vybavení pripomienok objednávateľa zhotoviteľom, ak objednávateľ zároveň neoznámil zhotoviteľovi, že vznesené pripomienky neboli zapracované v požadovanom rozsahu a kvalite, neidentifikoval dané pripomienky a nestanovil zhotoviteľovi primeranú lehotu na nápravu, alebo
12. ak nedôjde k vyriešeniu pripomienok zhotoviteľa v dodatočnej lehote a objednávateľ uplatní nárok na zľavu z dohodnutej ceny za dielo alebo ich časti, ktoré neboli poskytnuté v požadovanej kvalite.
13. Ukončením akceptačného konania sa dielo považuje za prevzaté.
14. Zmluvné strany sa dohodli, že vystavenie akceptačného protokolu predstavuje iba formálne potvrdenie prevzatia vykonania diela zo strany objednávateľa. Pre vylúčenie pochybností zmluvné strany sa dohodli, že vystavenie akceptačného protokolu nepredstavuje potvrdenie o bezvadnosti dodaného plnenia zo strany objednávateľa a nezbavuje zhotoviteľa zodpovednosti za vady.
15. Ak nie je v tejto zmluve uvedené inak, odsúhlasenie jednotlivých častí diela objednávateľom nezbavuje zhotoviteľa zodpovednosti za vady a za technicky správne vypracovanie diela, za jeho úplnosť a za súlad so zmluvou ako aj so všetkými všeobecne záväznými platnými právnymi predpismi v čase odovzdania diela.
16. Zhotoviteľ sa zaväzuje určiť do [●] ([●]) pracovných dní odo dňa účinnosti tejto zmluvy objednávateľom, zodpovednú osobu (napr. architekta), ktorý bude podpisovať dokumentáciu (napr. projektovú dokumentáciu), pričom uvedie číslo, pod ktorým je táto kvalifikovaná osoba evidovaná. Pre vylúčenie akýchkoľvek pochybností nikto iný nebude môcť podpisovať dokumentáciu diela. Zmluvné strany sa dohodli, že zmena tejto zodpovednej osoby je prípustná po odsúhlasení objednávateľom.
17. Zmluvné strany sa dohodli, že poskytovanie služieb a vypracovane diela bude v slovenskom jazyku, pričom dielo dodá zhotoviteľ [●] ([●]) v tlačenej podobe a [●] ([●]) v elektronickej editovateľnej ako aj needitovateľnej (PDF) forme, služby poskytuje zhotoviteľ vo forme jednotlivých dokumentov, správ a výstupov v elektronickej forme.
18. Zhotoviteľ vyhlasuje, že si je vedomý a je oboznámený s tým, čo sa vyžaduje na účely plnenia predmetu zmluvy, pričom disponuje potrebným know-how, odbornými predpokladmi, skúsenosťami a prostriedkami umožňujúcimi objednávateľovi plniť predmet zmluvy riadne. Zhotoviteľ má všetky povolenia, licencie, oprávnenia a súhlasy potrebné na riadne plnenie predmetu zmluvy.
19. Zhotoviteľ je povinný v čase podpisu tejto zmluvy mať platne uzatvorenú poistnú zmluvu na poistenie zodpovednosti za škodu spôsobenú pri výkone predmetu zmluvy. Zhotoviteľ vyhlasuje, že má ku dňu podpisu tejto zmluvy uzatvorené poistenie zodpovednosti za škodu s poisťovňou [●] na poistnú sumu minimálne vo výške [●],- EUR *(slovom: [●] eur)*.
20. [●]
 |

* 1. Táto zmluva sa považuje za odstávkovú zmluvu podľa bodu 6.7. VOP: **áno** [ ]  ; **nie** [ ]
	2. Zhotoviteľ podpisom tejto zmluvy výslovne **súhlasí** [ ]  / **nesúhlasí** [ ]  s osobitnými ustanoveniami o zasielaní faktúry v elektronickej podobe v zmysle bodu 5.13 VOP.
	3. Skratky a pojmy neuvedené v tejto zmluve majú význam, ako je uvedené vo VOP.

**II. Trvanie zmluvy**

1. Táto zmluva sa uzatvára na dobu určitú, do [●] ([●]) odo dňa účinnosti tejto zmluvy.

**III. Osobitné ustanovenia pre projektové práce**

* 1. Pokiaľ je súčasťou plnenia zmluvy vyhotovenie projektovej dokumentácie, zhotoviteľ sa zaväzuje navrhnúť a vypracovať projektovú dokumentáciu, realizačnú dokumentáciu a inú dokumentáciu v rozsahu potrebnom na vyhotovenie stavby podľa špecifikácie diela (ďalej len „**dokumentácia**“), ak to povaha stavby a príslušné všeobecne záväzné právne predpisy vyžadujú, alebo ak nie je medzi zmluvnými stranami dohodnuté inak.
	2. Dokumentáciou sa tiež rozumejú všetky projektové, výkresové, textové a iné hmotne zachytené výstupy a všetka dokumentácia súvisiaca s povoľovacím procesom na vyhotovenie stavby. Zhotoviteľ sa zaväzuje vypracovať dokumentáciu v slovenskom jazyku.
	3. Pokiaľ je súčasťou dokumentácie mapa, táto má byť vyhotovená v mierke 1:500, resp. v mierke požadovanej právnymi predpismi, ak má byť táto predkladaná príslušným orgánom, ak sa zmluvné strany nedohodnú inak. Pokiaľ je súčasťou dokumentácie pôdorysné členenie, architektonické riešenie a pod., tieto majú byť vyhotovené v mierke 1:200, resp. v mierke požadovanej právnymi predpismi, ak majú byť tieto predkladané príslušným orgánom, ak sa zmluvné strany nedohodnú inak. Dokumentáciu je potrebné vyhotoviť v takom počte rovnopisov, ktorý je potrebný na príslušné povoľovacie procesy pre príslušné orgány a naviac v [●] ([●]) vyhotoveniach v listinnej forme a v [●] ([●]) vyhotoveniach v elektronickej forme (vo formátoch .doc/.docx alebo .xls/.xlsx alebo .pdf textová časť), (.dwg a .pdf – výkresová časť) na CD, resp. DVD alebo USB nosiči pre objednávateľa. Ostatná dokumentácia musí byť vyhotovená v počte [●] ([●]) kusov v listinnej podobe a v [●] ([●]) vyhotovení v elektronickej forme (na CD, DVD alebo USB nosiči) v editovateľnej podobe.
	4. Zhotoviteľ je pri vyhotovovaní dokumentácie povinný zohľadniť a zapracovať pripomienky objednávateľa a príslušných orgánov. Zhotoviteľ zodpovedá za správnosť a úplnosť všetkej dokumentácie vyhotovenej jeho subdodávateľmi. Zhotoviteľ musí v procese prípravy dokumentácie zohľadniť podmienky na zaistenie bezpečnosti a ochrany zdravia pri práci.
	5. Zhotoviteľ je povinný vždy predložiť dokumentáciu objednávateľovi na schválenie pred jej predložením príslušnému orgánu.

**IV. Osobitné ustanovenia pre inžinierske činnosti**

* 1. Pokiaľ sú predmetom plnenia zmluvy inžinierske činnosti alebo ich časť, zhotoviteľ je povinný, podľa povahy diela a s ohľadom na existujúce rozhodnutia stavebného úradu, ktoré boli vydané na dielo:
1. pripraviť všetky žiadosti a doklady, ktoré sú podľa platných právnych predpisov potrebné na územné, stavebné alebo iné konanie pred stavebným úradom, vrátane obstarania rozhodnutí, stanovísk, vyjadrení, súhlasov alebo iných opatrení dotknutých orgánov podľa § 140a zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov (ďalej len „**Stavebný zákon**“);
2. zastupovať objednávateľa pred príslušným stavebným úradom, dotknutými orgánmi podľa § 140a Stavebného zákona, inými účastníkmi konania a pred orgánmi štátneho stavebného dohľadu;
3. zabezpečiť vydanie právoplatného územného rozhodnutia o umiestnení stavby alebo iného územného rozhodnutia podľa § 32 a nasl. Stavebného zákona;
4. zabezpečiť ohlásenie stavby, zmeny stavby alebo udržiavacích prác na stavbe, alebo na tieto činnosti zabezpečiť vydanie právoplatného stavebného povolenia, ak sa vyžaduje, v súlade s § 54 a nasl. Stavebného zákona;
5. zabezpečiť vydanie právoplatného rozhodnutia o zmene stavby pred jej dokončením podľa § 68 a nasl. Stavebného zákona;
6. zabezpečiť povolenie na výkon terénnych úprav a prác v súlade s § 71 a nasl. Stavebného zákona;
7. zabezpečiť vytýčenie stavby osobou oprávnenou vykonávať geodetické a kartografické činnosti a autorizačné overenie vybraných geodetických a kartografických činností autorizovaným geodetom a kartografom podľa § 75 a nasl. Stavebného zákona;
8. zabezpečiť právoplatné kolaudačné rozhodnutie alebo rozhodnutie o predčasnom užívaní stavby podľa § 76 a nasl. Stavebného zákona, alebo rozhodnutie o zmene v užívaní stavby podľa § 85 Stavebného zákona.
	1. Nad rámec činností definovaných v bode 3.1 tohto článku zmluvy je zhotoviteľ povinný uskutočniť aj iné faktické a právne úkony súvisiace s povoľovacím procesom na stavebnom úrade, ak potreba ich uskutočnenia vyplýva z právnych predpisov, alebo sú tieto potrebné pre naplnenie účelu zmluvy.
	2. Zhotoviteľ je povinný skontrolovať úplnosť predloženej dokumentácie a iných podkladov a upozorniť objednávateľa na zistené nedostatky alebo ich nekompletnosť.
	3. Zhotoviteľ je povinný uskutočňovať inžinierske činnosti s odbornou starostlivosťou, podľa pokynov objednávateľa, v súlade s jeho záujmami, ktoré zhotoviteľ pozná alebo musí poznať, a v súlade s dokumentáciou, ktorá mu bola predložená, ako aj v súlade s rozhodnutiami, stanoviskami, vyjadreniami, súhlasmi alebo inými opatreniami dotknutých orgánov podľa § 140a Stavebného zákona.
	4. Zhotoviteľ je povinný oznámiť objednávateľovi všetky okolnosti, ktoré zistil pri plnení zmluvy a ktoré môžu mať vplyv na zmenu pokynov objednávateľa.
	5. Zhotoviteľ je povinný odovzdávať objednávateľovi originály všetkých rozhodnutí príslušných orgánov a iných dokumentov, ktoré obdrží v súvislosti s výkonom inžinierskych činností.
	6. Objednávateľ sa zaväzuje vystaviť zhotoviteľovi potrebné plnomocenstvá.
	7. Predmet inžinierskych činností sa považuje za dodaný odovzdaním právoplatných rozhodnutí špecifikovaných v zmluve. Ak tieto nie sú špecifikované, naplnením účelu zmluvy.

**V. Nakladanie s odpadmi**

* 1. Zhotoviteľ je povinný pri nakladaní s odpadmi dodržiavať zákon č. 79/2015 Z. z. o odpadoch a o zmene a doplnení niektorých zákonov v znení neskorších predpisov (ďalej len „**Zákon o odpadoch**“) a všetky príslušné právne predpisy upravujúce nakladanie s odpadmi. Zhotoviteľ sa najmä, nie však výlučne, zaväzuje v mene objednávateľa plniť všetky povinnosti držiteľa odpadu podľa § 14 Zákona o odpadoch.
	2. Odpad je zhotoviteľ povinný recyklovať a zhodnocovať. Odpad, ktorý sa nedá ďalej recyklovať a zhodnocovať v mieste jeho vzniku, zhotoviteľ zneškodní tak, že ho vytriedi a odovzdá osobám oprávneným nakladať s odpadom podľa Zákona o odpadoch.
	3. Zhotoviteľ zabezpečí roztriedenie, nakládku, prepravu a likvidáciu (zhodnotenie, resp. zneškodnenie) ostatného a nebezpečného odpadu u osôb (spoločností) oprávnených a autorizovaných na nakladanie s odpadmi, a ktoré disponujú platnými rozhodnutiami - súhlasmi na prevádzkovanie zariadenia na zber, zhodnotenie alebo zneškodnenie odpadov, príslušnými prepravnými povoleniami (súhlasmi) a autorizáciami. Tieto doklady predloží zhotoviteľ (e-mailom) alebo v listinnej forme zástupcom objednávateľa v čase uvedenom v zmluve. Ak zhotoviteľ nezabezpečuje prepravu a ďalšie nakladanie s odpadmi sám, je povinný uzatvoriť zmluvu s oprávnenou treťou stranou, pričom zodpovedá za to, že aj táto tretia strana disponuje príslušnými súhlasmi, povoleniami, autorizáciami potrebnými v zmysle platných všeobecne záväzných právnych predpisov v oblasti odpadového hospodárstva.
	4. Zhotoviteľ je povinný viesť priebežnú evidenciu odpadov na evidenčnom liste odpadu pre každý druh odpadu zvlášť. Do poznámky evidenčného listu zhotoviteľ uvedie konečného príjemcu odpadu, ktorý odpad zhodnotil, príp. zneškodnil. Riadne vyplnené evidenčné listy odpadov za príslušný mesiac predkladá zhotoviteľ v elektronickej forme zástupcovi objednávateľa v čase uvedenom v zmluve.
	5. Zhotoviteľ je povinný odovzdať objednávateľovi kópiu strany č. 1 tlačiva sprievodného listu nebezpečného dopadu (ďalej len „**SLNO**“) a kópiu strany č. 4 tlačiva SLNO, originály vážnych lístkov z váhy objednávateľa a vážnych lístkov z váhy konečného príjemcu odpadu v čase uvedenom v zmluve. Zhotoviteľ, ktorý zabezpečuje prepravu nebezpečného odpadu a je podľa § 26, ods.1 Zákona o odpadoch odosielateľom odpadu, na SLNO potvrdí príjem odpadu a kópiu strany č 1 a strany č. 4 SLNO odošle spolu s faktúrou objednávateľovi.
	6. Odpad na nákladných vozidlách musí byť za účelom minimalizácie znečistenia verejných komunikácií zaplachtovaný.
	7. Zhotoviteľ zodpovedá za zabezpečenie odvozu komunálneho odpadu, ktorý vyprodukujú pracovníci zhotoviteľa, jeho subdodávatelia a iné osoby prítomné na stavenisku.

**VI. Záverečné ustanovenia**

* 1. Objednávateľ ako prevádzkovateľ osobných údajov týmto informuje zhotoviteľa, že jeho osobné údaje, resp. osobné údaje jeho štatutárneho orgánu a jeho kontaktných osôb podľa tejto zmluvy ako dotknutých osôb, spracúva v rozsahu: titul, meno, priezvisko, funkcia, podpis, email, telefónne číslo, na účel uzatvorenia a plnenia tejto zmluvy. Osobné údaje objednávateľ spracúva na základe oprávneného záujmu podľa čl. 6 ods. 1 písm. b) Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) a § 13 ods. 1 písm. b) zákona č. 18/2018 Z. z. o ochrane osobných údajov a o zmene a doplnení niektorých zákonov na riadnom a včasnom plnení tejto zmluvy. Osobné údaje môžu byť poskytnuté orgánom verejnej moci na základe osobitných predpisov; v iných prípadoch sa osobné údaje neposkytujú, ak osobitný zákon neustanoví inak alebo dotknutá osoba na to neudelí dobrovoľný súhlas. Osobné údaje budú spracúvané a uchovávané po dobu trvania zmluvného vzťahu a do uplynutia lehoty na uchovávanie dokumentov podľa zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov. Získané osobné údaje nepodliehajú profilovaniu ani automatizovanému rozhodovaniu. Objednávateľ nezamýšľa prenos osobných údajov do tretej krajiny, ani do medzinárodnej organizácie. Dotknutá osoba má na základe písomnej žiadosti alebo osobne u Objednávateľa právo:
		1. žiadať o prístup k svojim osobným údajom a o opravu, vymazanie alebo obmedzenie spracúvania svojich osobných údajov;
		2. namietať spracúvanie svojich osobných údajov;
		3. na prenosnosť osobných údajov;
		4. podať návrh na začatie konania na Úrade na ochranu osobných údajov Slovenskej republiky. Ďalšie informácie o spracúvaní osobných údajov je možné nájsť aj na webovom sídle Objednávateľa (ďalej len „**Informácie o ochrane osobných údajov**“).
	2. Zhotoviteľ podpisom zmluvy potvrdzuje že:
		1. správnosť a pravdivosť osobných údajov, ktoré sa ho týkajú a sú uvedené v tejto zmluve;
		2. mu boli poskytnuté Informácie o ochrane osobných údajov;
		3. v rozsahu ustanovenom všeobecne záväznými právnymi predpismi informoval o podmienkach spracúvania osobných údajov iné osoby, ktorých osobné údaje poskytol objednávateľovi v súvislosti s uzatvorením tejto zmluvy (napr. kontaktné osoby, zamestnanci, zástupcovia, subdodávatelia).
	3. Zhotoviteľ sa zaväzuje pri vykonávaní prác podľa tejto zmluvy neporušovať zákaz nelegálneho zamestnávania v zmysle zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov (ďalej len „**zákon o nelegálnej práci a nelegálnom zamestnávaní**“) a vyhlasuje, že dielo nebude vykonávané prostredníctvom žiadneho pracovníka, ktorého by nelegálne zamestnával či už priamo zhotoviteľ alebo jeho subdodávatelia. V prípade,  ak v dôsledku porušenia vyššie uvedeného záväzku, alebo nepravdivosti vyššie uvedeného vyhlásenia, alebo nesplnenia povinností vyplývajúcich zhotoviteľovi zo zákona o nelegálnej práci a nelegálnom zamestnávaní, bude objednávateľovi uložená pokuta, alebo akákoľvek ďalšia sankcia, či uplatnený akýkoľvek nárok, je zhotoviteľ povinný tieto v plnom rozsahu uhradiť objednávateľovi. Takéto konanie zhotoviteľa sa bude považovať za podstatné porušenie tejto zmluvy s právom objednávateľa od tejto zmluvy odstúpiť.
	4. Zhotoviteľ sa zaväzuje zabezpečiť počas plnenia tejto zmluvy dodržiavanie *„Zásady správania sa v areáli OLO“* zverejnené na webovom sídle objednávateľa <<https://www.olo.sk/zasady-spravania-sa-v-areali-olo/>>.
	5. Zmluvné strany vyhlasujú, že ich zmluvná voľnosť nebola žiadnym spôsobom obmedzená, že táto zmluva nebola uzavretá v tiesni za nápadne nevýhodných podmienok a ani v omyle. Zmluvné strany vyhlasujú, že sú plne spôsobilí k právnym úkonom, že text tejto zmluvy je určitým a zrozumiteľným vyjadrením ich vážnej a slobodnej vôle byť ňou viazaný, a že si zmluvu pred jej podpisom prečítali, tejto v celom rozsahu porozumeli a na znak súhlasu s jej obsahom k nej pripájajú svoje vlastnoručné podpisy.
	6. Neoddeliteľnou súčasťou zmluvy sú nasledovné prílohy:

|  |
| --- |
| **Zoznam príloh:** |
| 1. | Opis predmetu zákazky |
| 2. | Cena |

* 1. Táto zmluva je vyhotovená v troch (3) rovnopisoch, z toho dve (2) pre objednávateľa a jeden (1) rovnopis pre zhotoviteľa.

|  |  |
| --- | --- |
| V ........................... dňa ............................ | V ........................... dňa ............................ |
| **Objednávateľ:**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Odvoz a likvidácia odpadu a.s. v skratke: OLO a.s.** [meno, priezvisko a funkcia] | **Zhotoviteľ:**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**[obchodné meno]**[meno, priezvisko a funkcia] |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Odvoz a likvidácia odpadu a.s. v skratke: OLO a.s.**[meno, priezvisko a funkcia] | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**[obchodné meno]**[meno, priezvisko a funkcia] |